เป็นตากุ้งยิงมาหลายเดือนแล้วคะแต่ไม่ได้ไปหา เพราะตอนนี้มันไม่บวมแค่เป็นตุ่มเหมือนเป็นแผลที่เปลือกตาตลอดเวลาแล้วมีหนองบ้างบางครั้งพอหนองแตก 2-3 วัน มันก็มีหนองมาอีกเป็นแบบนี้ตลอดคะ ถ้าไปหาต้องกรีดมั้ยคะหรือแค่ยามากินยาทา เพราะหนูเคยเป็นอีกข้างนึงแล้วไปหาเลยตอนที่มันบวมเขาก็กรีดออกให้ตอนนี้ก็หายดีแล้วคะ แต่มาเป็นอีกข้างไม่บวมแต่มีหนอง ทำไงดีคะเพราะมันไม่หายสักที
สวัสดีค่ะ ตากุ้งยิงเป็นภาวะที่มีการอักเสบของบริเวณขอบเปลือกตา ทำให้มีตุ่มแดงนูนเล็กๆและเจ็บ เกิดจากการติดเชื้อแบคทีเรีย ถ้าขนาดเล็กมากมักยุบไปได้เอง แต่ถ้าขนาดใหญ่หรือมีหนองก็ควรให้จักษุแพทย์กรีดหนองออกให้ และได้รับยาฆ่าเชื้อควบคู่กันไปด้วยการจะต้องกรีดระบายหนองหรือไม่ ขึ้นกับความรุนแรงของโรค ซึ่งแพทย์จะพิจารณาอีกครั้งค่ะ ถ้าตอนนี้ปวดบวมเป็นหนองคั่ง ควรรีบไปพบแพทย์เบื้องต้นรับประทานยาแก้ปวดเพื่อบรรเทาอาการได้ และใช้ผ้าชุบน้ำอุ่นประคบเพื่อลดอาการปวด ไม่ควรไปบีบหนองออกมาเอง ไม่เอามือไปขยี้ตา หลีกเลี่ยงการใช้เครื่องสำอางบริเวณตา